
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1874 

17 Δεκεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αποδοχών του με σχέση εργασίας Ιδιωτι¬ 
κού Δικαίου προσωπικού της Επιτροπής Κεφαλαια¬ 
γοράς, υπερωριακής απασχόλησης και ειδικού επι¬ 
δόματος στους αποσπώμενους στην Επιτροπή 

υπαλλήλους. 1 

Διορισμός Βασιλείου Δουγαλή: 1)στη θέση του Διευ¬ 
θυντή του Ινστιτούτου Υπολογιστικών Μαθηματι¬ 
κών του Ιδρύματος Τεχνολογίας και Έρευνας (ΙΤΕ) 

2) ως μέλος του Διοικητικού Συμβουλίου αυτού.... 2 
Συγκρότηση Κεντρικής Επιτροπής Αξιολόγησης για 
την εξέταση όλων των θεμάτων που προκύπτουν 
κατά την αξιολόγηση, ένταξη και υλοποίηση των 
έργων στο πρόγραμμα "Ενέργειες Κατάρτισης και 
Μεταφοράς Τεχνογνωσίας που αφορούν στη βελ¬ 
τίωση της ανταγωνιστικότητας των Μικρών και Με¬ 
σαίων Επιχειρήσεων (ΜΜΕ) και Πολύ Μικρών Επι¬ 
χειρήσεων (ΠΜΕ) μέσω της αναβάθμισης του αν¬ 
θρώπινου δυναμικού τους", Δράση 8.2.4 Πράξη 1 
του Επιχειρησιακού Προγράμματος Ανταγωνιστι¬ 


κότητας (ΕΠΑΝ). 3 

Συμπλήρωση της Δ2/8705/15.2.1999 υπουργικής από¬ 
φασης (ΦΕΚ 204/Β/99) "Καθορισμός περιοχών με¬ 
τάθεσης στη Β/θμια Εκπαίδευση». 4 

Όροι και προϋποθέσεις χορήγησης άδειας ίδρυσης 
και λειτουργίας καταφυγίων αδέσποτων ζώων συ¬ 
ντροφιάς . 5 

Έγκριση του Οργανισμού Εσωτερικής Υπηρεσίας του 
Πνευματικού Κέντρου Κοινότητας Πεντέλης. β 

Επέκταση της τοπικής αρμοδιότητας του Αστυνομι¬ 
κού Τμήματος Ελευθερούπολης της Αστυνομικής 

Διεύθυνσης Καβάλας. 7 

Διοικητική υπαγωγή των Αστυνομικών Σταθμών Στρα- 
τωνίου, Στρατονίκης, Ουρανούπολης και Ολυμπιά¬ 
δας Χαλκιδικής. 8 


ΑΠΟΦΑΣΕΙ Σ 

Αριθ. 82009/359 (1) 

Καθορισμός αποδοχών του με σχέση εργασίας Ιδιωτικού 
Δικαίου προσωπικού της Επιτροπής Κεφαλαιαγοράς, 
υπερωριακής απασχόλησης και ειδικού επιδόματος 
στους αποσπώμενους στην Επιτροπή υπαλλήλους. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του Ν. 1558/1985 "Κυβέρνηση και Κυβερνητικά Όρ¬ 
γανα" (ΦΕΚ 137 Α), όπως ισχύει σήμερα. 

β)του άρθρου 76του Ν. 1969/91 (ΦΕΚ 167/Α), "Εταιρεί¬ 
ες επενδύσεων χαρτοφυλακίου, αμοιβαία κεφάλαια, δια¬ 
τάξεις εκσυγχρονισμού και εξυγιάνσεως της κεφαλαια¬ 
γοράς και άλλες διατάξεις" όπως αντικαταστάθηκε με το 
άρθρο 9 του Ν. 2166/1993 (ΦΕΚ 137/Α). 

γ) των παρ. 12 και 14β’ και γ του άρθρου 35 του Ν. 
2324/1995 "Τροποποίηση της νομοθεσίας για τα Χρηματι¬ 
στήρια Αξιών, Οργάνωση της Επιτροπής Κεφαλαιαγοράς 
κλπ." (ΦΕΚ146/Α). 

δ) του Π.Δ. 25/2003 "Οργανισμός της Επιτροπής Κεφα¬ 
λαιαγοράς" (ΦΕΚ 26/Α) 

ε) του Π.Δ. 138/1993 "Οργανισμός του Υπουργείου 
Εθνικής Οικονομίας" (ΦΕΚ55/Α). 

στ) του Π.Δ. 81/2002 "Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών" (ΦΕΚ57Α) 

2. την απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Εθνικής Οικονομίας και Οι¬ 
κονομικών 18360/27.5.1996 (ΦΕΚ432/Β), όπως ισχύει. 

3. τις αποφάσεις του Υπουργού Εθνικής Οικονομίας και 
Οικονομικών 34372/431/14.10.1996 (ΦΕΚ 956 Β) και 
26367/386/20.7.2000 (ΦΕΚ 966 Β) 

4. την απόφαση 6/265/27.2.2003 του Δ.Σ. της Επιτροπής 
Κεφαλαιαγοράς. 

5. το γεγονός ότι από τις διατάξεις της παρούσας από¬ 
φασης δενπροκαλείται άμεση δαπάνη σε βάρος του Κρα¬ 
τικού Προϋπολογισμού, ενώ η δαπάνη σε βάροςτου Προ¬ 
ϋπολογισμού της Επιτροπής Κεφαλαιαγοράς από την 
απόφαση της παρ. 1 ανέρχεται σε ευρώ 380.000 περίπου 
ετησίως, αποφασίζουμε: 


































25446 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Τηντροποποίηση της απόφασης 34372/431/14.10.1996 
"καθορισμός αποδοχών του με σχέση εργασίας Ιδιωτικού 
Δικαίου προσωπικού της Επιτροπής Κεφαλαιαγοράς, 
υπερωριακής απασχόλησης και ειδικού επιδόματος 
στους αποσπώμενους στην Επιτροπή υπαλλήλους" (εφε¬ 
ξής "η Απόφαση") όπως αυτή τροποποιήθηκε με την από¬ 
φαση 26367/386/20.7.2000 και ισχύει σήμερα, ως εξής: 

1. Το πρώτο εδάφιο της περίπτωσης II της παραγράφου 
Α της Απόφασης αντικαθίσταται ως εξής: 

"II. Επιδόματα: Πέραν των κατά την προηγούμενη πα¬ 
ράγραφο βασικών μισθών, παρέχονται επιδόματα θέσης, 
ειδικού επιστημονικού προσωπικού, παραγωγικότητας, 
εξόδων παραστάσεως και προϋπηρεσίας (χρονοεπίδο¬ 
μα), ως εξής:". 

2. Η υποπερίπτωση 1 της περ. II της παρ. Α της απόφα¬ 
σης αντικαθίσταται ως εξής: 

"1. Επίδομα θέσης 40% στους Προϊσταμένους των Δι¬ 
ευθύνσεων και 25% στους Προϊσταμένους των Τμημά¬ 
των, που προβλέπονται από το Π.Δ. 25/2003 "Οργανισμός 
της Επιτροπής Κεφαλαιαγοράς" επί του βασικού μισθού 
τους και για όσο χρόνο κατέχουν τις θέσεις αυτές". 

3. Η υποπερίπτωση 2 της περ. II της παρ. Α της Απόφα¬ 
σης αντικαθίσταται ως εξής: 

"2. Επίδομα ειδικού επιστημονικού προσωπικού το 
οποίο ανέρχεται στο ποσό του μέχρι σήμερα ισχύοντος 
ελεγκτικού επιδόματος". 

4. Η υποπερίπτωση 4 της περ. II της παρ. Α της απόφα¬ 
σης αντικαθίσταται ως εξής: 

"4. Επίδομα εξόδων παραστάσεως ποσού 440 ευρώ μη- 
νιαίως για τους Προϊσταμένους Διευθύνσεων και ποσού 
290 ευρώ μηνιαίως για τους Προϊσταμένους Τμημάτων, 
που προβλέπονται από το Π.Δ. 25/2003. 

5. Η υποπερίπτωση 5 της περ. II της παρ. Ατης Απόφα¬ 
σης αντικαθίσταται ως εξής: 

"5. Επίδομα προϋπηρεσίας (χρονοεπίδομα) που ορίζε¬ 
ται σε 4% επί του βασικού μισθού του κλιμακίου για κάθε 
2 χρόνια προϋπηρεσίας. Ως ημερομηνία έναρξης λογίζε¬ 
ται η ημερομηνία πρόσληψης στην Επιτροπή Κεφαλαια¬ 
γοράς. Το Ειδικό Ελεγκτικό Επίδομα και το Ειδικό Επίδο¬ 
μα Εξειδίκευσης που προβλέπονται από τις υποπεριπτώ¬ 
σεις 2 και 5 της περ. II της παρ. Α της Απόφασης 
καταργούνται". 

6. Η παράγραφος Β της ανωτέρω απόφασης αντικαθί¬ 
σταται ως εξής: 

"Β. Καθορίζουμε το βασικό μισθό των Ειδικών Συμβού¬ 
λων μέχρι του ποσού των 3.100 ευρώ, που προσδιορίζε¬ 
ται κατά περίπτωση με απόφαση του Διοικητικού Συμ¬ 
βουλίου της Επιτροπής Κεφαλαιαγοράς. Η διάταξη της 
προηγούμενης παραγράφου Α.III ισχύει και για το βασικό 
μισθό των Ειδικών Συμβούλων. Από τα επιδόματα των 
υποπεριπτώσεων 1 έως 5 της περ. II της παρ. Α στους Ει¬ 
δικούς Συμβούλους δύναται να χορηγούνται με απόφαση 
του Διοικητικού Συμβουλίου εκείνα των υποπεριπτώσεων 
2 και 3". 

Κατά τα λοιπά ισχύουν οι αποφάσεις 34372/431/ 
14.10.1996 και 26367/386/20.7.2000. 

Η ισχύς της απόφασης αρχίζει από 1.1.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2003 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 


Αριθ. 15768 (ΦΟΡ) 841 (2) 

Διορισμός Βασιλείου Δουγαλή: 1)στη θέση του Διευθυ¬ 
ντή του Ινστιτούτου Υπολογιστικών Μαθηματικών του 
ΙδρύματοςΤεχνολογίας και'Ερευνας (ΙΤΕ) 2) ως μέλος 
του Διοικητικού Συμβουλίου αυτού. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1 Τις διατάξεις: 

α του Ν. 1514/85 "Ανάπτυξη της επιστημονικής και τε¬ 
χνολογικής έρευνας" 

β. του άρθρου 27 του Ν. 3054/2002 "Οργάνωση της αγο¬ 
ρά πετρελαιοειδών και άλλες διατάξεις" 

γ. του Π.Δ.432/87 "Σύσταση ΝΠΙΔ με την επωνυμία 
"Ίδρυμα Τεχνολογίας και Έρευνας" 

δ. του Π.Δ.311/2001 "Ενοποίηση του Ινστιτούτου Βιοϊα- 
τρικών Ερευνών Ιωαννίνων (ΙΒΕΙ) με το" Ίδρυμα Τεχνολο¬ 
γίας και Έρευνας (ΙΤΕ)" 

2 Την 4076(ΦΟΡ)243/5.6.2003 απόφασή μας με την 
οποία προκηρύχθηκε μεταξύ άλλων η πλήρωση της θέ¬ 
σης του Διευθυντή του Ινστιτούτου Υπολογιστικών Μαθη¬ 
ματικών του ΙΤΕ. 

3. Την 10556(ΦΟΡ)632/12.8.2003 απόφασή μας "Συ¬ 
γκρότηση Ειδικών Επιτροπών Κριτών για την αξιολόγηση 
των υποψηφίων για πέντε (5) θέσεις Δ/ντών στο Ίδρυμα 
Τεχνολογίας και'Ερευνας". 

4. Το από 10.11.2003 πρακτικό της παραπάνω επιτροπής 
και το με 652/20.11.2003 έγγραφο του ΙΤΕ, αποφασίζουμε: 

Διορίζουμε τον Βασίλειο Δουγαλή: α) στη θέση του Δι¬ 
ευθυντή του Ινστιτούτου Υπολογιστικών Μαθηματικών 
του Ιδρύματος Τεχνολογίας και Έρευνας, με πενταετή 
θητεία αρχομένη από 28.1.2004 και β) ως μέλος του Διοι¬ 
κητικού Συμβουλίου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2003 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
-♦- 

Αριθ.ΟΙΚ. 22671/1391 (3) 

Συγκρότηση Κεντρικής Επιτροπής Αξιολόγησης για την 
εξέταση όλων των θεμάτων που προκύπτουν κατά την 
αξιολόγηση, ένταξη και υλοποίηση των έργων στο 
πρόγραμμα "Ενέργειες Κατάρτισης και Μεταφοράς 
Τεχνογνωσίας που αφορούν στη βελτίωση της αντα¬ 
γωνιστικότητας των Μικρών και Μεσαίων Επιχειρήσε¬ 
ων (ΜΜΕ) και Πολύ Μικρών Επιχειρήσεων (ΠΜΕ) μέσω 
της αναβάθμισης του ανθρώπινου δυναμικού τους", 
Δράση 8.2.4 Πράξη 1 του Επιχειρησιακού Προγράμ¬ 
ματος Ανταγωνιστικότητας (ΕΠΑΝ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 (ΦΕΚ 137/Α) Κυβέρνηση και Κυβερνη¬ 
τικά όργανα όπως τροποποιήθηκε με το Ν. 2081/92 (ΦΕΚ 
154/Α). 

2. Τις διατάξεις των Π.Δ. 229/86 (ΦΕΚ 96/Α/16.7.86), 
Π.Δ. 396/89 (ΦΕΚ 172/Α/16.6.89) και Π.Δ. 189/95 (ΦΕΚ 
99/Α/95) "Οργανισμός της ΓΓΒ", του άρθρου 21 του Ν. 
2367/95 (ΦΕΚ 261/Α/95) "Σύσταση της Δ/νσης ΜΜΕ της 

Γ.Γ.Β." και της Υ.Α. 3584/5.3.1996 (ΦΕΚ 147/Β/12.3.1996) 
"Διάρθρωση, Αρμοδιότητες και κατανομή προσωπικού 
της Δ/νσης ΜΜΕ της ΓΓΒ". 

3. Το Π.Δ. 27/1.2.96 (ΦΕΚ 19Α) "Συγχώνευση Υπουργεί¬ 
ων Τουρισμού, ΒΕΤ και Εμπορίου στο Υπουργείο Ανάπτυ¬ 
ξης". 

4. Την παρ. 1, του αρθ. 2, του Ν. 2303/1995 (ΦΕΚ 80 
Α/95). 

5. Το άρθρο 28 παρ. α'του Ν. 2081/92 (ΦΕΚ154Α) όπως 
αντικαταστάθηκε από το άρθρο 2 του Ν. 2438/96 (ΦΕΚ 
21 ΙΑ). 

6. Την 485/31.10.2001 (ΦΕΚ 1484/Β/31.10.2001) κοινή 
απόφαση του Πρωθυπουργού και του Υπουργού Ανάπτυ¬ 
ξης "Ανάθεση αρμοδιοτήτων στον Υφυπουργό Ανάπτυ¬ 
ξης Αλέξανδρο Καλαφάτη". 

7. Την 19606/95 (ΦΕΚ 872/Β/95) Απόφαση του Υφυ¬ 
πουργού Βιομηχανίας "Μεταβίβαση στο Γενικό Γραμμα¬ 
τέα Βιομηχανίας, στους Γενικούς Διευθυντές, στους Δι¬ 
ευθυντές και λοιπούς Προϊσταμένους Υπηρεσιακών μο¬ 
νάδων της Γενικής Γραμματείας Βιομηχανίας (ΓΓΒ) του 
Υπουργείου Βιομηχανίας, Ενέργειας και Τεχνολογίας του 
δικαιώματος να υπογράφουν "με εντολή Υφυπουργού". 

8. Το άρθρο 7 παρ. 4του Ν. 2244/94 "Ρύθμιση θεμάτων 
ηλεκτροπαραγωγής από ανανεώσιμες πηγές ενέργειας 
και από συμβατικά καύσιμα και άλλες διατάξεις" (ΦΕΚ 
168/Α/94) όπως αντικαταστάθηκε από το άρθρο 17 παρ. 2 
του Ν. 2308/95 (ΦΕΚ 114/Α/95). 

9. Το Π.Δ. 98/96 (ΦΕΚ 77/Α/96) "Όροι και διαδικασίες 
ανάθεσης σε ενδιάμεσους φορείς της εφαρμογής προ¬ 
γραμμάτων ή τμημάτων τους, του Υπουργείου Ανάπτυξης 
που αναφέρονται στους τομείς βιομηχανίας, ενέργειας, 
έρευνας και τεχνολογίας και αφορούν έργα του ιδιωτικού 
τομέα καθώς και της διαχείρισης των αντίστοιχων πόρων". 

10. Την Ο(2001)-550 της 14.3.2001 απόφαση της ΕΕ με 
την οποία εγκρίθηκε το Επιχειρησιακό Πρόγραμμα Αντα¬ 
γωνιστικότητα (Ε.Π.ΑΝ. 2000 - 2006). 

11. Το Ν. 2860/2000 (ΦΕΚ 251 Α) Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις. 

12. Την 18067/1071 /29.9.2003, απόφαση του Υφυπουρ¬ 
γού Ανάπτυξης για την έγκριση του Οδηγού Εφαρμογής 
και συνημμένων Παραρτημάτων της Δράσης 8.2.4. Πρά¬ 
ξη 1. του Ε. Π. Ανταγωνιστικότητα 2000 - 2006 

13. Τις ανάγκες υλοποίησης της Πράξης 8.2.4.1. του Ε. Π. 
Ανταγωνιστικότητα 2000 - 2006 του Υπουργείου Ανάπτυξης. 

14. Την ανάγκη καταβολής αποζημίωσης για ειδικές και 
πρόσθετες εργασίες στα μέλη και γραμματείς των ομά¬ 
δων εργασίας των Μέτρων και Δράσεων του Επιχειρησια¬ 
κού Προγράμματος Ανταγωνιστικότητα 2000-2006, απο¬ 
φασίζουμε: 

1) Την συγκρότηση πενταμελούς Κεντρικής Επιτροπής 
Αξιολόγησης γιατην εξέταση όλωντων θεμάτων που προ¬ 
κύπτουν κατά την αξιολόγηση, ένταξη και υλοποίηση των 
έργων στο πρόγραμμα "Ενέργειες Κατάρτισης και Μετα¬ 
φοράς Τεχνογνωσίας που αφορούν στη βελτίωση της 
ανταγωνιστικότητας των Μικρών, Μεσαίων και Πολύ Μι¬ 
κρών Επιχειρήσεων (ΜΜΕ και ΠΜΕ), μέσω της αναβάθμι¬ 
σης του ανθρώπινου δυναμικού τους", Πράξη 8.2.4.1. του 
Επιχειρησιακού Προγράμματος Ανταγωνιστικότητας 
(ΕΠΑΝ), αποτελούμενη από τους: 

ί) Τσούκας Γεώργιος, Πρόεδρος της Επιτροπής, Γενι¬ 
κός Δ/ντης 


ϋ) Βλαχούλης Κων/νος, Μέλος, Δ/ντης ΜΜΕ 
ίϋ) Πετροπούλου Ελένη, Μέλος, Τμηματάρχης ΜΜΕ 
ίν) Ν. Παπαθεοδωράτος, Μέλος, Συνεργάτης Υφυπουργού 
ν) Εκπρόσωπος ΕΦΔ, Μέλος 

Εκπρόσωποι των ΕΦΔ στις παραπάνω επιτροπές ορίζο- 


νται οιπαρακατω: 

ΕΦΔ ΕΚΠΡΟΣΩΠΟΙ 

ΑΝΑΠΛΗΡΩΤΕΣ 

ΕΛΑΝΕΤ Ρούλιας 

Παπαδόπουλος 

Αθανάσιος 

Χαρίλαος 

ΚΕΠΑ-ΑΝΕΜ 

Σκοτίδας Σπύρος 

Ευριδίκη Μπακόλα 

ΔΕΣΜΟΣ Αρχοντικής 

Τσολακίδης 

Παναγιώτης 

Νικόλαος 

ΑΝΑΠΤΥΞΙΑΚΗ ΚΡΗΤΗΣ 

Μπουλμπάση 

Μπαλή Μαρία 

Ευαγγελία 

ΑΕΔΕΠ Δαγλαρίδου 

Παπαδούλης 

Ευφροσύνη 

Απόστολος 

ΑΝΔΙΑ Κοκκώνης Μάξιμος 

Τσιρογιάννη Άννα 

ΔΙΑΧ. Κ. Π. ΠΕΛΟΠΟΝΝΗΣΟΥ 

Παράσχης 

Καρκούλιας 

Αλέξανδρος 

Πέτρος 


Έργο της Επιτροπής είναι η γνωμοδότηση στον Υφυ¬ 
πουργό Ανάπτυξης για θέματα: 

• Αξιολόγησης των προτάσεων και όλων των θεμάτων 
που προκύπτουν κατά την υλοποίηση του προγράμματος. 

• Τροποποιήσεων όρωντων εγκριτικών αποφάσεων και 
ειδικότερα επί αιτημάτων που αφορούν: τροποποιήσεις 
του φυσικού και οικονομικού αντικειμένου των επενδυτι¬ 
κών σχεδίων, τροποποιήσεις του προϋπολογισμού και 
των επιμέρους ενεργειών καθώς επίσης και εξέταση της 
επιλεξιμότητας δαπανών που ανακύπτουν από την εφαρ¬ 
μογή των συμβάσεων των ΕΦΔ με τους δικαιούχους κλπ. 

• Κάθε θέμα που κατά την εκτίμηση της αρμόδιας υπη¬ 
ρεσίας κρίνεται σκόπιμο να εξετασθεί από την Επιτροπή. 

Εισηγητές της Επιτροπής ορίζονται οι υπάλληλοι της 
Δ/νσης ΜΜΕ α) Μπαζάκου Εβίτα και β) Τσόκα Αθηνά. Οι 
εκπρόσωποιτων ΕΦΔ μέλη της επιτροπής εισηγούνταιτα 
θέματα αρμοδιότητάς των και δεν αμείβονται στα πλαίσια 
της παρούσας απόφασης. 

Γραμματείς της Επιτροπής ορίζονται οι Περογιαννάκη 
Ελευθερία και Μητρομάρα Μαρία υπάλληλοι της Δ/νσης 
ΜΜΕ. 

Η αμοιβή των ανωτέρω θα οριστεί με νεώτερη απόφαση. 

Οι παραπάνω δαπάνες θα βαρύνουν την Εθνική Τεχνική 
Βοήθεια της ΓΓΒ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2003 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. 119265/Δ2 (4) 

Συμπλήρωση της Δ2/8705/15.2.1999 υπουργικής απόφα¬ 
σης (ΦΕΚ 204/Β799) "Καθορισμός περιοχών μετάθε¬ 
σης στη Β/θμια Εκπαίδευση». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16Β’του Ν. 1566/85 (ΦΕΚ 

167Α/85), όπως τροποποιήθηκε από τις διατάξεις του άρ¬ 
θρου 5του Ν. 1824/1998 (ΦΕΚ296/Α/98). 

2. Την Δ2/8705/15.2.99 απόφαση του Υπουργού Εθνι¬ 
κής Παιδείας και Θρησκευμάτων (ΦΕΚ 204/Β799), όπως 
συμπληρώθηκε με τις όμοιες της Δ2/17895/11.6.1999 
(ΦΕΚ 1404/Β/99) και Δ2/1542/8.2.2001 υπουργικές απο¬ 
φάσεις περί καθορισμού των περιοχών μετάθεσης στη 
Δευτεροβάθμια Εκπαίδευση 

3. Τις διατάξεις του άρθρου 5 του Π.Δ. 50/96 (ΦΕΚ 
45Α’),όπως συμπληρώθηκε από το άρθρο 5 του Π.Δ. 
100/97 (ΦΕΚ 94 Α’) 

4. Το Φ. 11.2/8230/16.10.2003 έγγραφο της Διεύθυνσης 
Β/θμιας Εκπαίδευσης Ηρακλείου, αποφασίζουμε: 

Συμπληρώνουμε την Δ2/8705/15.2.1999 απόφασή μας 
και συμπεριλαμβάνουμε στην Α’ περιοχή μετάθεσης του 
Νομού Ηρακλείου το νεοϊδρυθέν Καλλιτεχνικό Σχολείο 
Ηρακλείου και το Εργαστήριο Ειδικής Επαγγελματικής 
Εκπαίδευσης και Κατάρτισης (Ε.Ε.Ε.Ε.Κ.) Ηρακλείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 280262 (5) 

Όροι και προϋποθέσεις χορήγησης άδειας ίδρυσης και 
λειτουργίας καταφυγίων αδέσποτων ζώων συντρο¬ 
φιάς. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. Τις διατάξεις 

α) του άρθρου 7 παρ. 3β του Ν. 3170/2003 "ζώα συ¬ 
ντροφιάς, αδέσποτα ζώα συντροφιάς και άλλες διατά¬ 
ξεις" (ΑΊ 91). 

β) του άρθρου δεύτερου του Ν. 2017/92 "Κύρωση της 
Ευρωπαϊκής Σύμβασης για την προστασία των ζώων συ¬ 
ντροφιάς" (Α' 31) 

γ) του άρθρου 29Ατου Ν. 1558/1985 "Κυβέρνηση και κυ¬ 
βερνητικά όργανα "(Α', 137),όπως το άρθρο αυτό προ¬ 
στέθηκε με το άρθρο 27 του Ν. 2081/1992 "γιατον εκσυγ¬ 
χρονισμό των επαγγελματικών οργανώσεων, των εμπό¬ 
ρων, βιοτεχνών και λοιπών επαγγελματιών και άλλες 
διατάξεις" (Α', 154) και τροποποιήθηκε μετο άρθρο 1 παρ. 
2α του Ν. 2469/1997 "περιορισμός και βελτίωση της απο- 
τελεσματικότητας των κρατικών δαπανών και άλλες δια¬ 
τάξεις "(Α’,38). 

δ) Την 399580/30.10.2001 Κοινή Απόφαση του Πρωθυ¬ 
πουργού καιτου Υπουργού Γεωργίας "Ανάθεση αρμοδιο¬ 
τήτων στους Υφυπουργούς Γεωργίας Ευάγγελο Αργύρη 
και Φώτη Χατζημιχάλη" (Β' 1479). 

ε) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

στ) Την ΔΙΔΚ/Φ.1/2/22875/31.10.2001 (ΦΕΚ 1480/Β/ 
31.10.2001) κοινή απόφαση του Πρωθυπουργού καιτου 
Υπουργού Εσωτερικών, Δημόσιας Διοίκησης και Αποκέ¬ 
ντρωσης "Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης", 
αποφασίζουμε: 


Άρθρο 1 
ΣΚΟΠΟΣ 

Ο καθορισμός των όρων και των προϋποθέσεων χο¬ 
ρήγησης άδειας ίδρυσης και λειτουργίας καταφυγίων 
αδέσποτων ζώων συντροφιάς και η εναρμόνιση των 
ήδη λειτουργούντων με τους όρους της παρούσας 
απόφασης. 

Άρθρο 2 
Γενικές Αρχές 

1. Ο σχεδιασμός των εγκαταστάσεων αυτών πρέπει να 
επιτρέπει την εύκολη χρήση τους, την εύκολη διαχείριση 
τους, την συντήρησή τους και την καθαριότητά τους. 

2. Τα υλικά που χρησιμοποιούνται για την κατασκευή 
των χώρων διαμονής και άσκησης των φιλοξενούμενων 
ζώων, καθώς και του εξοπλισμού πρέπει να μην είναι επι¬ 
βλαβή για τα ζώα που ενδέχεται να έρθουν σε επαφή πρέ¬ 
πει να καθαρίζονται και να απολυ μαίνονται καλά. 

3. Το κτίριο διαμονής και άσκησης των ζώων είναι δυνα¬ 
τόν να είναι προκατασκευασμένο, διαστάσεων κατ’ ελάχι¬ 
στο σύμφωνα με το άρθρο 3 του Π.Δ/τος 463/78, όπως 
τροποποιήθηκε από το άρθρο Μπαρ. 5του Ν. 3170/2003. 
Συγκεκριμένα, οι διαστάσεις του χώρου αναπαύσεως κά¬ 
θε σκύλου είναι 2x2x2 μέτρα, του ατομικού χώρου άσκη¬ 
σης 2x2x2 μέτρα και το σύνολο του παρεχόμενου χώρου 
8 τ.μ. για κάθε ζώο. 

4. Οι χώροι διαμονής και άσκησης των ζώων πρέπει να 
επιτρέπουν σε αυτά την οπτική και ακουστική τους επι¬ 
κοινωνία. 

Οι χώροι άσκησης των ζώων πρέπει να έχουν θέα σε 
εξωτερικό ελεύθερο χώρο. 

5. Η μόνωση, η θέρμανση και ο εξαερισμός του κτιρίου 
πρέπει να εξασφαλίζουν την προστασία των ζώων από 
ακραίες καιρικές συνθήκες. 

6. Οι χώροι διαμονής και άσκησης των ζώων πρέπει να 
αποστραγγίζονται επαρκώς. Το ακάθαρτο νερό δεν πρέπει 
να παραμένει στους χώρους διαμονής και άσκησηςτων ζώ¬ 
ων, ώστε να αποφεύγεται η διασπορά των μολύνσεων. 

7. Τα ζώα πρέπει να έχουν ανά πάσα στιγμή πρόσβαση 
σε πόσιμο νερό και η τροφή που λαμβάνουν να είναι ισορ¬ 
ροπημένη και υγιεινή. 

8. Στην περιοχή που το ζώο κοιμάται, πρέπει να υπάρχει 
υπερυψωμένη επιφάνεια για τον σκοπό αυτό. 

9. Στα ζώα που παραμένουν για μεγάλο χρονικό διά¬ 
στημα στο καταφύγιο πρέπει να παρέχεται η δυνατότητα 
της καθημερινής ομαδικής άσκησης, σε μικρές ομάδες 
ανάλογα με τη φυλή, το μέγεθος, το φύλο και την συμπε¬ 
ριφορά τους. 

10. Η διατήρηση καιενγένει μεταχείριση των ζώων πρέ¬ 
πει να είναι σύμφωνες με τις διατάξεις του Ν. 2017/1992. 

11. Όλα τα διατηρούμενα ζώα πρέπει να επιθεωρούνται 
από τα πρόσωπα που έχουν την ευθύνη του καταφυγίου 
τουλάχιστον δύο φορές ημερησίως. 

12. Επιτρέπεται σε Δήμο ή ζωοφιλικό σωματείο, το 
οποίο δε διαθέτειτην ανάλογη υποδομή, να συμβάλλεται 
με μέλος ζωοφιλικού σωματείου ή ομάδας ζωόφιλων που 
διαθέτει μικρό χώρο για ολιγοήμερη παραμονή ζώων μέ¬ 
χρι αποθεραπείας και επανένταξης. Οι συνθήκες νοση¬ 
λείας ελέγχονται από την επιτροπή παρακολούθησης του 
Δήμου που είναι υπεύθυνος για την εφαρμογή του προ¬ 
γράμματος. 

Άρθρο 3 

Διαδικασία χορήγησης 
άδειας ίδρυσης και λειτουργίας καταφυγίων 

1. Οι όροι και οι προϋποθέσεις χορήγησης της άδειας 
και λειτουργίας των καταφυγίων αδέσποτων ζώων διέπο- 
νται από τις διατάξεις του Ν. 604/77 "Περί ιδρύσεως και 
λειτουργίας ιδιωτικών ιατρείων, κλινικών και ενδιαιτημά¬ 
των"^, 163) και το Π. Δ/γμα 463/78 " Περί των όρων και 
προϋποθέσεων ιδρύσεως και λειτουργίας ιδιωτικών ια¬ 
τρείων, κλινικών και ενδιαιτημάτων, καθορισμού υποχρε¬ 
ώσεων κτηνιάτρων καιτηρουμένων βιβλίων"/Α’ 96), όπως 
τροποποιήθηκε με το άρθρο 14του Ν. 3170/2003. 

2. Στο Παράρτημα που αποτελεί αναπόσπαστο μέρος 
της Απόφασης αυτής δίνεται σχεδιάγραμμα με κάτοψη 
σχεδίου καταφυγίου. 

Άρθρο 4 

Λειτουργία καταφυγίων-Υπεύθυνοι καταφυγίων 
και οι υποχρεώσεις τους, τήρηση βιβλίων. 

Για την εν γένει λειτουργία του καταφυγίου, τον καθο¬ 


ρισμό διοικητικής και επιστημονικής Διεύθυνσης, τις υπο¬ 
χρεώσεις αυτών, του κτηνιάτρου που έχει την υγειονομι¬ 
κή επίβλεψη και εποπτεία,τηντήρηση των βιβλίων,των γε¬ 
νικών υγειονομικών όρων κ.λ.π. ισχύουν οι αντίστοιχες 
διατάξεις για τα ενδιαιτήματα του Ν. 604/77του Π.Δ/γμα- 
τος 463/78 όπως τροποποιήθηκε με το άρθρο 14 του Ν. 
3170/2003. 

Άρθρο 5 

Μεταβατικές διατάξεις 

Τα ήδη υπάρχοντα κυνοκομεία εντός 6 μηνών από τη 
δημοσίευση της παρούσας απόφασης πρέπει να συμ¬ 
μορφωθούν με τις διατάξεις της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2003 

οι ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΓΕΩΡΓΙΑΣ 

Λ. ΠΑΠΑΔΗΜΑΣ Φ. ΧΑΤΖΗΜΙΧΑΛΗΣ 



Αρ.Πρωτ. : 59980 (6) 

Έγκριση του Οργανισμού Εσωτερικής Υπηρεσίας του 
Πνευματικού Κέντρου Κοινότητας Πεντέλης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

Ι.Τιςδιατάξειςτου άρθρου 12τουΝ. 1188/81, όπως τρο¬ 
ποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξειςτου άρθρου 8του Ν. 2503/97. 

3. Την 116/2003 απόφαση του Κοινοτικού Συμβουλίου της 
Κοινότητας Πεντέλης με την οποία εκφράζει την σύμφωνη 
γνώμη του για την 2/2003 απόφαση του Διοικητικού Συμβου¬ 
λίου του Ν.Π. Πνευματικού Κέντρου Κοινότητας Πεντέλης. 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 12/17.7.2003 πρακτικό του. 

δ.Τηναρ. 16978/2003 (ΦΕΚ 1693/Β/2003) απόφαση του 
Γ.Γ.Π.Α. γιατη μεταβίβαση αρμοδιοτήτων, αποφασίζουμε: 


Εγκρίνουμε την 2/2003 απόφαση του Διοικητικού Συμ¬ 
βουλίου του Πνευματικού Κέντρου της Κοινότητας Πε¬ 
ντέλης περί ψηφίσεως του Οργανισμού Εσωτερικής Υπη¬ 
ρεσίας αυτού ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΠΝΕΥΜΑΤΙΚΟΥ ΚΕΝΤΡΟΥ ΠΕΝΤΕΛΗΣ 

Άρθρο Ιο 

Διάρθρωση Υπηρεσιών 

Η διάρθρωση των υπηρεσιώντου Πνευματικού Κέντρου 
Πεντέλης έχει ως εξής: 

1. Γ ραφείο Διοικητικού Συμβουλίου 

2. Γ ραφείο Τ ύπου και Δημοσίων Σχέσεων 

3. Γ ραφείο Γ ραμματείας, Πρωτοκόλλου και Αλληλο¬ 
γραφίας 

4. Γ ραφείο Οικονομικών και Διοίκησης Προσωπικού 

5. Γ ραφείο Βιβλιοθήκης 

6. Γραφείο Πολιτιστικών Δραστηριοτήτων 

7. Γραφείο Βοηθητικού και Τεχνικού Προσωπικού 

Άρθρο 2ο 

Αρμοδιότητες Γραφείων 

1. Γ ραφείο Διοικητικού Συμβουλίου. 

• Διεξάγει κάθε υπηρεσία που ανατίθεται από το Διοι¬ 
κητικό Συμβούλιο και που δεν υπάγεται στην άμεση αρ¬ 
μοδιότητα άλλου Γ ραφείου. 

• Καταρτίζει την ημερήσια διάταξη των συνεδριάσεων 
του Διοικητικού Συμβουλίου σύμφωνα με την ισχύουσα 
νομοθεσία την οποία αποστέλλει στα μέλη του Διοικητι¬ 
κού Συμβουλίου, τηρεί τα πρακτικά των συνεδριάσεων, 
μεριμνά για την επικύ ρωσή τους και την έγκαιρη προώθη¬ 
σή τους στις αρμόδιες αρχές καθώς και στα διάφορα γρα¬ 
φεία για την εκτέλεσή τους. 

• Διεκπεραιώνει την προσωπική αλληλογραφία του 
Προέδρου ή Αντιπροέδρου και τηρεί αρχείο αυτής. 

• Προγραμματίζει ώρες και ημέρες που μπορεί ο Πρό¬ 
εδρος ή Αντιπρόεδρος να δέχεται διάφορες Επιτροπές, 
Συλλόγους και Δημότες. 

• Τηρείημερολόγιοτωνπροσωπικώνεπαφώντου Προ¬ 
έδρου ή Αντιπροέδρου. 

• Εκδίδει αντίγραφα πρακτικών μετά από έγκριση και 
επικύρωση τους από τον Πρόεδρο όταν αιτιολογημένα 
του ζητηθούν 

2. Γ ραφείο Τ ύπου και Δημοσίων Σχέσεων. 

• Έχει την ευθύνη για την ενημέρωση και πληροφόρη¬ 
ση των δημοτών, μέσων μαζικής επικοινωνίας, δημοτικών 
και άλλων φορέων, για τις δραστηριότητες και το επιτε- 
λούμενο έργο του Πνευματικού Κέντρου. 

• Συντάσσει και εκδίδει ενημερωτικά έντυπα για όλες 
τις δραστηριότητες του Πνευματικού Κέντρου, παραλαμ- 
βάνει τα φύλλα του ημερήσιου και περιοδικού τύπου και 
γενικά κάθε εντύπου που απευθύνεται το Νομικό Πρόσω¬ 
πο, παρακολουθεί άλατα θέματα που δημοσιεύονται και 
αφορούν στο Νομικό Πρόσωπο. 

• Τηρεί φωτογραφικό αρχείο και ενημερώνει σε συνερ¬ 
γασία με την Κοινότητα Πεντέλης την ιστοσελίδα στο Δια¬ 
δίκτυο. 

• Παραδίδει στην επιτροπή έκδοσης της εφημερίδας 
της Κοινότητας Πεντέλης μηνιαία τα θέματα που επιθυμεί 
να προβληθούν, εκδηλώσεις που έγιναν ή θα γίνουν. 

• Φροντίζει για την οργάνωση, διατήρηση και προβολή 
των ιστορικών και πολιτιστικών αρχείων της πόλης της 
Πεντέλης. 

• Αναπτύσσει και καλλιεργεί σχέσεις επιστημονικής και 
τεχνικής συνεργασίας με Πανεπιστημιακά κ.λ.π. Ιδρύμα¬ 
τα, με Κρατικές Υπηρεσίες, Νομικά Πρόσωπα, Επιχειρή¬ 
σεις και Οργανισμούς πάσης φύσεως καθώς και φυσικά 
πρόσωπα με καλλιτεχνική ή πολιτιστική δραστηριότητα. 

3. Γραφείο Γραμματείας, Πρωτοκόλλου και Αλληλο¬ 
γραφίας. 

• Έχει την ευθύνη για την παραλαβή, τον χαρακτηρι¬ 
σμό, την πρωτοκόλληση και συσχέτιση όλων των εισερ¬ 
χομένων και εξερχόμενων εγγράφων, τα οποία διεκπε- 
ραιώνει στις αρμόδιες υπηρεσίες και γραφεία. 

• Παρακολουθεί και φροντίζει για την τήρηση του γενι¬ 
κού αρχείου του Νομικού Προσώπου. 

• Διεκπεραιώνει την εισερχόμενη καιεξερχόμενη αλλη¬ 
λογραφία και επικυρώνει αντίγραφα αυτής. 

4. Γ ραφείο Οικονομικών και Διοίκησης Προσωπικού. 

• Έχει την ευθύνη για τη σύνταξη σε συνεργασία με το 
Διοικητικό Συμβούλιο του Προϋπολογισμού Εσόδων- 
Εξόδων και του Απολογισμού μέσα στις προθεσμίες που 


ορίζονται από τον Δημοτικό και Κοινοτικό Κώδικα (Π.Δ. 
410/1995). 

• Παρακολουθεί γενικά την πορεία της εκτέλεσης του 
Προϋπολογισμού Εσόδων-Εξόδων, εισηγείται την τυχόν 
αναμόρφωση αυτού με την εγγραφή νέων εσόδων ή εξό¬ 
δων. 

• Συγκεντρώνει, ελέγχει και καταχωρεί στα σχετικά λο¬ 
γιστικά βιβλία τα αποτελέσματα της εκτέλεσης του Προ¬ 
ϋπολογισμού και καταρτίζει τον Ισολογισμό και τις εκθέ¬ 
σεις που συνοδεύουν αυτόν. 

• Ελέγχει τα δικαιολογητικά κάθε δαπάνης για τη διαπί¬ 
στωση του νόμιμου και κανονικού λόγου πραγματοποίη¬ 
σής της. 

• Επιμελείται της εκκαθάρισης και εντολής πληρωμών 
κάθε δαπάνης. 

• Φροντίζει για την έκδοση των χρηματικών ενταλμά¬ 
των, για την αμοιβή όσων μετέχουν στην διοργάνωση πο¬ 
λιτιστικών εκδηλώσεων και τη μισθοδοσία του προσωπι¬ 
κού, τηρεί μισθολογικό μητρώο όλου του προσωπικού, 
συντάσσει τις βεβαιώσεις αποδοχών των εργαζομένων 
και φροντίζει για την ασφάλιση αυτών σύμφωνα με την 
ισχύουσα νομοθεσία. 

• Φροντίζει σύμφωνα με τις εντολές της Κοινότητας Πε¬ 
ντέλης για τη διεξαγωγή όλων εκείνων των διαδικασιών 
που είναι απαραίτητες για την πρόσληψη προσωπικού, 
προαγωγές, απολύσεις, παρατηρήσεις, αποχωρήσεις, 
μετακινήσεις, αποσπάσεις, μετατάξεις, χορήγηση αδει¬ 
ών, κ.λ.π. και τέλος εισηγείται στο Διοικητικό Συμβούλιο 
τα θέματα που αφορούν το προσωπικό. 

5. Γ ραφείο Βιβλιοθήκης. 

• Έχει την ευθύνη για τη οργάνωση και την ορθή λει¬ 
τουργία του χώρου της βιβλιοθήκης, με την παρακολού¬ 
θηση της βιβλιοθηκονομικής επιστήμης, τον εκσυγχρονι¬ 
σμό της βιβλιοθήκης, τον εμπλουτισμό με νέες εκδόσεις 
και έντυπα και την κατάλληλη αρχειοθέτηση αυτών. 

• Παρέχει πληροφορίες στους αναγνώστες για όλα τα 
θέματα και τουςτομείςτης γνώσης, φροντίζει για τη καλή 
λειτουργία των αναγνωστήριων, έχει την ευθύνη του δα¬ 
νεισμού των βιβλίων σε αναγνώστες και τη τήρηση καρτε¬ 
λών των μελών. 

6. Γραφείο Πολιτιστικών Δραστηριοτήτων. 

Έχει την ευθύνη για την οργάνωση και καλή λειτουργία 
όλωντωνεπιμορφωτικώντμημάτωνπου λειτουργούν στο 
Πνευματικό Κέντρο και ειδικότερα: 

• Συγκρότηση θεατρικών ομάδων, διδασκαλία της 
ιστορίας του θεάτρου και της θεατρικής τέχνης, σκηνο¬ 
θεσία έργων και ανέβασμα θεατρικών παραστάσεων από 
το θεατρικό τμήμα. 

• Διδασκαλία, προβολή και εκμάθηση της μουσικής (εκ¬ 
μάθηση μουσικών οργάνων), Φιλαρμονικής, Ορχηστρών, 
Χορωδίας κ.λ.π. από το μουσικό τμήμα. 

• Διδασκαλία και διάδοση του παραδοσιακού-λαϊκού 
και μοντέρνου χορού, ενίσχυση και δημιουργία ομίλων 
και οργάνωση φεστιβάλ από το τμήμα χορού. 

• Δημιουργία Φωτογραφικής Λέσχης, οργάνωση εργα¬ 
στηρίων φωτογραφίας, αρχείου και διοργάνωση εκθέσε¬ 
ων φωτογραφίας από το τμήμα φωτογραφίας. 

• Διοργάνωση κινηματογραφικών προβολών καθώς 
επίσης και δημιουργία Κινηματογραφικής Λέσχης και Κοι¬ 
νοτικού Κινηματογράφου. 

• Διοργάνωση και πραγματοποίηση διαλέξεων και ελευ¬ 
θέρων συζητήσεων, ποιητικών βραδιών, συναυλιών, κοι¬ 
νωνικών δεξιώσεων και άλλων κοινωνικών εκδηλώσεων. 

• Διδασκαλία εικαστικών τεχνών, διοργάνωση εκθέσε¬ 
ων, προβολή της Τέχνης με σχετική έρευνα και μελέτη. 

7. Γραφείο Βοηθητικού και Τεχνικού Προσωπικού. 

• Έχει την ευθύνη για την καθαριότητα των γραφείων 
καθώς καιτου περιβάλλοντος χώρου, ιδίως της φύτευσης 
και συντήρησηςτης πανίδας αυτού και των κοινόχρηστων 
χώρων, φροντίζει και επιμελείται για την καλή εμφάνιση 
και ευπρεπισμό των χώρων του Πνευματικού Κέντρου. 

• Έχει την ευθύνη της καλής κατάστασης των κτιρια- 
κών εγκαταστάσεων, της φύλαξης αυτών και τη συντήρη¬ 
ση του φθαρμένου υλικού. 

Άρθρο 3ο 

Πρόσληψη Προσωπικού 

Ο τρόπος πρόσληψης και τα τυπικά προσόντα προβλέ- 
πονται από τις διατάξεις του Ν. 2190/1994 όπως ισχύει και 
των Π.Δ. 22/1990 και 50/2001, τα δε καθήκοντα, οι περιο¬ 
ρισμοί, ο χρόνος εργασίας, η αστική ευθύνη, τα δικαιώ¬ 
ματα, άδειες, μεταβολές, υπηρεσιακές ανάγκες, πειθαρ¬ 
χικά αδικήματα κ.λ.π., διέπονται από τις διατάξεις του 
Ν.1188/1981 καιτου Ν. 2683/1999. 

Οι θέσεις του τακτικού προσωπικού του Πνευματικού 
Κέντρου Πεντέλης διαρθρώνονται ως εξής: 

1. Μία (1) θέση του κλάδου ΠΕΙ Διοικητικού με βαθμούς 
Δ-Α. 

2. Μία (1) θέση του κλάδου ΔΕΙ Διοικητικού με βαθμό 
Δ-Α. 

3. Δύο (2) θέση του κλάδου ΥΕ1 προσωπικού καθαριό¬ 
τητας με βαθμό Ε-Β. 

Οι θέσεις του έκτακτου προσωπικού διαρθρώνονται ως 
εξής: 

Δύο (2) θέσεις εποχιακού προσωπικού διαφόρων ειδι¬ 
κοτήτων με σχέση εργασίας δημοσίου δικαίου ορισμένου 
χρόνου σύμφωνα με τις ισχύουσες διατάξεις του Π.Δ 
2190/1994. 

Άρθρο 4ο 

Αρμοδιότητες Προσωπικού 

Τα παραπάνω προαναφερόμενα πρόσωπα είναι υπεύ¬ 
θυνα για την ακριβή τήρηση, εφαρμογή και εκτέλεση των 
αρμοδιοτήτων και καθηκόντων που τους ανατίθενται από 
την υπηρεσία. Φροντίζουν για την εφαρμογή των Νόμων 
και διαταγμάτων καθώς και των αποφάσεων του Διοικητι¬ 
κού Συμβουλίου, των εγκυκλίων του Προέδρου και κάθε 
άλλης αρχής. 

Άρθρο 5ο 

Η Κοινότητα Πεντέλης επιχορηγείτο Ν.Π.Δ.Δ Πνευμα¬ 
τικό Κέντρο Πεντέλης και συγκεκριμένα υπάρχει εγγε- 
γραμένη πίστωση στον Κ.Α.82.2133 για το σκοπό αυτό, 
για το έτος 2003. 

Άρθρο 6ο 
Ισχύς του Ο.Ε.Υ. 

Η ισχύς του παρόντος Ο.Ε.Υ. αρχίζει από την έγκρισή 
του από το Κοινοτικό Συμβούλιο Πεντέλης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 


Αριθ. 7001/2/1322-δ' (7) 

Επέκταση της τοπικής αρμοδιότητας του Αστυνομικού 
Τμήματος Ελευθερούπολης της Αστυνομικής Διεύ¬ 
θυνσης Καβάλας. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 "Οργανισμός Υπουργείου Δημόσιας Τάξης" 
(Α'-152), όπως το τελευταίο άρθρο αντικαταστάθηκε με 
το άρθρο 1 του Ν. 1590/1986 (Α'-49). 

2. Τις διατάξειςτου άρθρου 28παρ. 1 του Ν. 2800/2000 
"Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις" (Α'-41). 

3. Τις διατάξειςτου άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α'-137), το οποίο 
προστέθηκε με το άρθρο 27 του Ν. 2081/1992 (Α'-154) και 
τροποποιήθηκε με το άρθρο 1 παρ. 2 εδαφ. α’ του Ν. 
2469/1997 (Α'-38). 

4. Τις διατάξειςτου άρθρου 1 περίπτωση Β’ εδάφιο 4της 
7004/3/34-δ’ από 1.9.2003 απόφασης Υφυπουργού Δημό¬ 
σιας Τάξης "Μεταβίβαση αρμοδιοτήτων Υφυπουργού Δημό¬ 
σιας Τάξης σε υφιστάμενα υπηρεσιακά όργανα" (Β'-1307). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Επέκταση τοπικής αρμοδιότητας. 

Επεκτείνεται η τοπική αρμοδιότητα του Αστυνομικού 
Τμήματος Ελευθερούπολης της Αστυνομικής Διεύθυν¬ 
σης Καβάλας και στο δημοτικό διαμέρισμα Αμισιανώντου 
Δήμου Ελευθερούπολης και περιορίζεται αντίστοιχα εκεί¬ 
νη του Αστυνομικού Σταθμού Αμυγδαλεώνα της ίδιας 
Αστυνομικής Διεύθυνσης. 

Άρθρο 2 
Έναρξη ισχύος 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2003 

Ο Αρχηγός 
ΦΩΤΙΟΣ ΝΑΣΙΑΚΟΣ 

-♦- 

Αριθ. 7001/2/767-κ (8) 

Διοικητική υπαγωγή των Αστυνομικών Σταθμών Στρατω- 
νίου, Στρατονίκης, Ουρανούπολης και Ολυμπιάδας 
Χαλκιδικής. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 4 και 6 
του Ν. 1481/1984 "Οργανισμός Υπουργείου Δημόσιας Τά¬ 
ξης" (Α'-152), όπως το δεύτερο άρθρο αντικαταστάθηκε 
με το άρθρο 1 παρ. 1 του Ν. 1590/1986 (Α'-49), σε συν¬ 
δυασμό με τις διατάξεις του άρθρου 28 παρ. 1 του Ν. 
2800/2000 (Α'-41). 

2. Τις διατάξειςτου άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α'-137),το οποίο προ¬ 
στέθηκε με το άρθρο 27 του Ν. 2081 /1992 (Α'-154) και αντί- 

καταστάθηκε με το άρθρο 1 παρ. 2 εδάφ. α'του Ν, 2469/ 
1997 (Α'-38). 

3. Τις διατάξειςτου άρθρου 1 περίπτωση Β'εδάφια 2 και 
4 της 7004/3/34-δ’ από 1.9.2003 απόφασης του Υφυ¬ 
πουργού Δημόσιας Τάξης "Μεταβίβαση αρμοδιοτήτων 
Υφυπουργού Δημόσιας Τάξης σε υφιστάμενα υπηρεσια¬ 
κά όργανα" (Β'-1307). 

4. Το γεγονός ότι από τις διατάξεις της παρούσα από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Διοικητική Υπαγωγή 

Οι Αστυνομικοί Σταθμοί Στρατωνίου, Στρατονίκης, Ου- 


ρανούπολης και Ολυμπιάδας του Αστυνομικού Τμήματος 
Αρναίας της Αστυνομικής Διεύθυνσης Χαλκιδικής υπάγο¬ 
νται, εφεξής, διοικητικά στο Αστυνομικό Τμήμα Ιερισσού 
της ίδιας Αστυνομικής Διεύθυνσης. 

Άρθρο 2 
Έναρξη Ισχύος 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2003 

Ο Αρχηγός 
ΦΩΤΙΟΣ ΝΑΣΙΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




